สรุปภาวะตลาดต่างประเทศ ประจำวันที่ 25 ต.ค. 2562
สรุปภาวะตลาดต่างประเทศ ประจำวันที่ 25 ต.ค. 2562
สรุปภาวะตลาดต่างประเทศ ประจำวันที่ 25 ต.ค. 2562
28 ต.ค. 2562

ดัชนีดาวโจนส์ตลาดหุ้นนิวยอร์กปิดบวกเมื่อวันศุกร์ (25 ต.ค.) เนื่องจากนักลงทุนปรับตัวรับการเปิดเผยผลประกอบการไตรมาส 3 ที่เป็นไปอย่างไร้ทิศทาง รวมถึงการเปิดเผยดัชนีความเชื่อมั่นขั้นสุดท้ายของผู้บริโภคสหรัฐที่ลดลงในเดือนต.ค. ขณะที่นักลงทุนขานรับความคืบหน้าในการเจรจาการค้าระหว่างสหรัฐและจีน
ดัชนีเฉลี่ยอุตสาหกรรมดาวโจนส์ปิดที่ 26,958.06 จุด เพิ่มขึ้น 152.53 จุด หรือ +0.57% ขณะที่ดัชนี S&amp;P500 ปิดที่ 3,022.55 จุด เพิ่มขึ้น 12.26 จุด หรือ +0.41% ส่วนดัชนี Nasdaq ปิดที่ 8,243.12 จุด เพิ่มขึ้น 57.32 จุด หรือ +0.70%
 
ตลาดหุ้นยุโรปปิดบวกเมื่อวันศุกร์ (25 ต.ค.) ที่ระดับสูงสุดในรอบ 22 เดือน โดยได้แรงหนุนจากรายงานข่าวความคืบหน้าในการเจรจาการค้าระหว่างสหรัฐและจีน นอกจากนี้ ตลาดยังได้แรงหนุนจากการเปิดเผยดัชนีความเชื่อมั่นภาคธุรกิจของเยอรมนีที่ออกมาดีเกินคาด
ดัชนี Stoxx Europe 600 บวก 0.16% ปิดที่ 398.01 จุด
ดัชนี CAC-40 ตลาดหุ้นฝรั่งเศสปิดที่ 5,722.15 จุด เพิ่มขึ้น 37.82 จุด หรือ +0.67% และ ดัชนี DAX ตลาดหุ้นเยอรมันปิดที่ 12,894.51 จุด เพิ่มขึ้น 22.41 จุด หรือ +0.17% ขณะที่ ดัชนี FTSE 100 ตลาดหุ้นลอนดอนปิดที่ 7,324.47 จุด ลดลง 3.78 จุด หรือ -0.05%
 
ตลาดหุ้นลอนดอนปิดปรับตัวลงเมื่อวันศุกร์ (25 ต.ค.) เนื่องจากนักลงทุนวิตกเกี่ยวกับกระบวนการถอนตัวของอังกฤษออกจากสหภาพยุโรป (Brexit) และตลาดยังถูกกดดันจากการที่บริษัทจดทะเบียนของอังกฤษประกาศเตือนเกี่ยวกับผลกำไร
ดัชนี FTSE 100 ตลาดหุ้นลอนดอนปิดที่ 7,324.47 จุด ลดลง 3.78 จุด หรือ -0.05%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกติดต่อกันเป็นวันที่ 4 เมื่อวันศุกร์ (25 ต.ค.) โดยได้แรงหนุนจากความวิตกเกี่ยวกับภาวะอุปทานตึงตัว ซึ่งได้ช่วยชดเชยความกังวลเกี่ยวกับภาวะอุปสงค์ที่อ่อนแอลง
สัญญาน้ำมันดิบ WTI ส่งมอบเดือนธ.ค. เพิ่มขึ้น 43 เซนต์ หรือ 0.8% ปิดที่ 56.66 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค. เพิ่มขึ้น 35 เซนต์ หรือ 0.6% ปิดที่ 62.02 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อวันศุกร์ (25 ต.ค.) โดยได้แรงหนุนจากการที่นักลงทุนเข้าซื้อสินทรัพย์ปลอดภัย หลังจากสหรัฐเปิดเผยข้อมูลเศรษฐกิจที่อ่อนแอ ซึ่งได้แก่ดัชนีความเชื่อมั่นขั้นสุดท้ายของผู้บริโภคและยอดขาดดุลงบประมาณของสหรัฐ
สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 6 เซนต์ หรือ 0.04% ปิดที่ 1,505.3 ดอลลาร์/ออนซ์
สัญญาโลหะเงินส่งมอบเดือนธ.ค. เพิ่มขึ้น 12.2 เซนต์ หรือ 0.69% ปิดที่ 17.926 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 8.2 ดอลลาร์ หรือ 0.89% ปิดที่ 933.3 ดอลลาร์/ออนซ์
สัญญาพัลลาเดียมส่งมอบเดือนธ.ค. ลดลง 3.70 ดอลลาร์ หรือ 0.2% ปิดที่ 1,744.20 ดอลลาร์/ออนซ์
 
ดอลลาร์สหรัฐแข็งค่าขึ้นเมื่อเทียบกับเงินปอนด์ในการซื้อขายที่ตลาดปริวรรตเงินตรานิวยอร์กเมื่อวันศุกร์ (25 ต.ค.) ขณะที่นักลงทุนรอดูความคืบหน้าเกี่ยวกับกระบวนการถอนตัวของอังกฤษออกจากสหภาพยุโรป (Brexit)
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.20% สู่ระดับ 97.8311 เมื่อคืนนี้
ดอลลาร์สหรัฐแข็งค่าเมื่อเทียบกับเงินเยน ที่ระดับ 108.68 เยน จากระดับ 108.61 เยน และ ดอลลาร์แข็งค่าเมื่อเทียบกับฟรังก์สวิส ที่ระดับ 0.9941 ฟรังก์ จากระดับ 0.9920 ฟรังก์ แต่ดอลลาร์สหรัฐอ่อนค่าเมื่อเทียบกับดอลลาร์แคนาดา ที่ระดับ 1.3061 ดอลลาร์แคนาดา จากระดับ 1.3071 ดอลลาร์แคนาดา
ยูโรอ่อนค่าลงแตะที่ระดับ 1.1080 ดอลลาร์ จากระดับ 1.1107 ดอลลาร์, เงินปอนด์อ่อนค่าลงสู่ระดับ 1.2829  ดอลลาร์ จากระดับ 1.2863 ดอลลาร์ และ ดอลลาร์ออสเตรเลียอ่อนค่าลงสู่ระดับ 0.6820 ดอลลาร์สหรัฐ จากระดับ 0.6821 ดอลลาร์สหรัฐ